laion/Wikipedia-Exotic huggingface dataset:
Westwood Studios

Westwood Studios (בעברית: אולפני וסטווד) הייתה חברה לפיתוח משחקי מחשב ששכנה בלאס וגאס, נבדה. החברה נוסדה על ידי ברט ספרי ולואיס קאסל בשנת 1985 בשם Westwood Associate, ושינתה את שמה לאחר איחוד עם חברת Virgin Interactive בשנת 1992. החברה נרכשה מ-Virgin Interactive בשנת 1998 על ידי Electronic Arts, בסכום של כ-122 מיליון דולר, ונסגרה בשנת 2003. בתחילת דרכה החברה עסקה בהסת משחקים שעבודו על מחשבים מבוססי bit-8 למשחבים מתקדמים מבוססי bit-16 כמו קומודור אמיגה וכו'. במסגרת זו היא עשתה מספר הסבות לחברת Epyx לרבות הסדרה המצליח שלה "משחקי קליפורניה". Westwood Studios ידועים בעיקר בפיתוח משחקי אסטרטגיה בזמן אמת, משחקי הרפתקה ומשחקי תפקידים. האולפנים נכנסו לספר השיאים של גינס, כאשר נמכרו יותר מ-10 מיליון עותקים של Command & Conquer ברחבי העולם. Electronic Arts ממשיכה לפתח משחקים המבוססים על סדרת Command & Conquer של Westwood. העובד האחרון של האולפנים הפסיק לעבוד ב-EA לאחר הוצאת המשחק Command & Conquer: Generals בשנת 2003. מדיה וקבצים בנושא Westwood Studios בוויקישיתוף משחקי Westwood Studios באתר IGN (באנגלית) Electronic Arts buys Westwood Studios, באתר CNN Money, ‏ 17.8.1998. Electronic Arts Buys Westwood, באתר IGN, ‏17.8.1998. Westwood Studios באתר games.co.il.
דניאל בוקנץ

דניאל בוקנץ (באנגלית: Daniel Bukantz;‏ 4 בדצמבר 1917 – 26 ביולי 2008), היה סיף, שופט סיף ורופא שיניים יהודי-אמריקאי, פעמיים סיים במקום רביעי בשתי אולימפיאדות עם נבחרת ארצות הברית, אלוף ארצות הברית (1949, 1952, 1953 ו-1957) ואלוף המכביה השלישית (1950) ברומח. בוקנץ נולד בניו יורק. בעל תואר דוקטור ברפואת שיניים בשנת 1938, מאוניברסיטת ניו יורק. במלחמת העולם השנייה הוא היה קפטן ביחידות של רופאי השיניים בצבא ארצות הברית ושירת בחטיבת חיל הרגלים ה-87 בקרב על הבליטה. בוקנץ השתתף ב-4 אולימפיאדות (לונדון 1948, הלסינקי 1952, מלבורן 1956 ורומא 1960) ושפט בשמונה אולימפיאדות. בנו, ג'ף בוקנץ, המשיך את דרך אביו כקפטן נבחרת ארצות הברית בסיף בשתי אולימפיאדות (אתונה 2004 ובייג'ינג 2008). דניאל בוקנץ, באתר olympedia.org נסתיימו התחרויות בסיוף, בטניס שולחן, בטניס, בהתאבקויות ובקרב העשר, חרות, 4 באוקטובר 1950
חגורה (פירושונים)

האם התכוונתם ל... לבוש: חגורה – פריט לבוש. חגורה (אמנות לחימה) – חגורה בצבע מסוים המשקפת את רמת מיומנותו של הלוחם. חגורת צניעות – התקן שמטרתו למנוע קיום יחסי מין. אסטרונומיה: חגורת האסטרואידים – היא אזור במערכת השמש שבו מצויים רוב האסטרואידים הסובבים את השמש. חגורת קויפר – אסופת גופים הסובבים את השמש במסלול הנמצא מעבר לכוכב הלכת נפטון. חגורות ואן אלן – סדרה של חגורות חלקיקים טעונים במטען חשמלי, המקיפות את כדור הארץ. אחרים: חגורת בטון – רכיב הנדסי בבניין. חגורת בטיחות – אביזר ברכבים ובכלי תחבורה אחרים. חגורת הכתף – מערכת החיבור בין הגפיים העליונות לגו.
טטיאנה ליסנקו (מתעמלת)

טטיאנה פליקסיבנה ליסנקו (באוקראינית: Тетяна Фелiксiвна Лисенко; נולדה ב-23 ביוני 1975) היא מתעמלת בעבר סובייטית ואוקראינית ממוצא יהודי. היא אלופה אולימפית, בעלת 3 מדליות מהן 2 זהב, בתרגיל על קורה ובתחרות הקבוצתית (ברצלונה 1992) ואלופת עולם (אינדיאנפוליס 1991), בעלת 3 מדליות מהן 1 זהב. ליסנקו נולדה בחרסון שבאוקראינה. היא יהודייה מצד אמה. היא החלה להתאמן בהתעמלות מכשירים בגיל 5 ב"דינמו" חרסון. בגיל 9 החלה להתאמן בהדרכתו של אולג אוסטפנקו. את הופעת הבכורה שלה ערכה ליסנקו בגמר גביע העולם, שנערך בבריסל שבבלגיה בשנת 1990, וזכתה ב-3 מדליות, מהן 2 זהב ו-1 ארד. מדליות זהב, בתחרות קרב-רב אישי (39.599 נק') לפני בת ארצה סבטלנה בוגינסקאיה (39.586 נק') והנרייטה אונודי מהונגריה (39.574 נק') ובתרגיל מקבילים מדורגים. מדליית ארד בתרגיל קרקע. נוסף לכך, היא סיימה פעמיים במקום רביעי בתרגיל על סוס קפיצות ובתרגיל על קורה. באליפות העולם בהתעמלות שנערכה באינדיאנפוליס שבארצות הברית בשנת 1991 זכתה ליסנקו במדליית זהב בתחרות הקבוצתית. נוסף לכך, היא סיימה במקום שמיני בתרגיל על מקבילים מדורגים ובמקום 13 בתחרות קרב-רב אישי. באליפות העולם בהתעמלות שנערכה בפריז שבצרפת באפריל 1992 זכתה ליסנקו במדליית ארד בתרגיל קרקע ביחד עם מריה נקוליטה מרומניה (9.887 נק') אחרי קים זמסקל מארצות הברית (9.937 נק') והנריאטה הונודי (9.912 נק'). נוסף לכך, היא סיימה במקום שביעי בתרגיל הקורה ובמקום תשיעי בתרגיל על מקבילים המדורגים. באולימפיאדת ברצלונה (1992) היא זכתה ב-3 מדליות, 2 זהב ו-1 ארד. מדליות זהב, בתרגיל על הקורה (9.975 נק') לפני לו לי מסין ושאנון מילר מארצות הברית שזכו במדליית כסף ביחד (9.912 נק') ובתחרות הקבוצתית (395.666 נק') לפני רומניה (395.079 נק') וארצות הברית (394.704 נק'). מדליית ארד בתרגיל על סוס קפיצות (9.912 נק'), אחרי לוויניה מילושוביץ' מרומניה והנרייטה אונודי שזכו ביחד במדליית זהב (9.925 נק'). נוסף לכך, היא סיימה במקום שביעי בתחרות קרב-רב אישי (39.537 נק'). באליפות העולם בהתעמלות שנערכה בברמינגהאם שבבריטניה בשנת 1993 זכתה ליסנקו במדליית ארד בתחרות קרב-רב אישי (39.011 נק'), אחרי שאנון מילר (39.062 נק') וג'ינה גוגן מרומניה (39.055 נק'). נוסף לכך, היא סיימה במקום חמישי בתרגיל על מקבילים המדורגים. באליפות העולם בהתעמלות שנערכה בבריזביין שבאוסטרליה בשנת 1994 סיימה ליסנקו במקום רביעי בתרגיל על סוס הקפיצות ובמקום 18 בתחרות קרב-רב אישי. שנתיים לאחר סיום הקריירה הספורטיבית שלה, בשנת 1996 היגרה ליסנקו לקליפורניה שבארצות הברית. בשנת 2002 החלה ליסנקו ללמוד משפטים באוניברסיטת סן פרנסיסקו וסיימה את לימודיה בשנת 2005. היא החלה לעבוד כעורכת דין. היא נישאה ליוגש ולזוג נולדה בת, סופיה. מדיה וקבצים בנושא טטיאנה ליסנקו בוויקישיתוף טטיאנה ליסנקו, באתר הוועד האולימפי הבין-לאומי טטיאנה ליסנקו, באתר olympedia.org טטיאנה ליסנקו, באתר התאחדות ההתעמלות הבין-לאומית ריאיון עם טטיאנה ליסנקו (באנגלית)
סטפן גראייק

שלום סטפן גרָאיֶיק (בפולנית: Stefan Grajek;‏ 15 בדצמבר 1915 - 13 ביוני 2008) היה מלוחמי מרד גטו ורשה. גראייק נולד בשנת 1915 לחיה וישראל בוורשה שבפולין. בשנות ה-30 נמנה עם מנהיגי תנועת פועלי ציון. בפרוץ מרד גטו ורשה גראייק היה בין הלוחמים בפיקודו של אליעזר גלר באזור בתי המלאכה של טבנס ושולץ, של התעשיין הגרמני ולטר טבנס. לאחר ימים אחדים יצא מהגטו כדי להכין דירות מסתור ומפלט ללוחמים לאחר הקרבות, וחזר לגטו כדי להוביל לוחמים לדירות שהכין. לאחר המרד התפזרו הלוחמים שנותרו באזור היערות שמסביב לוורשה. גראייק עמד בראש הקבוצה הראשונה של חברי האי"ל, שהתמקמה בחורשת לומיאנקי, כשבעה קילומטרים מוורשה. עם פרוץ המרד הפולני, גראייק ורבים מחבריו הצטרפו לפרטיזנים הפולנים שלחמו באזור בצבא הנאצי. אחרי דיכוי מרד ורשה ב-1944 הסתתר גראייק עם קבוצת חברים בהנהגת מורדי גטו ורשה בדירות ובמרתפי מסתור. אחרי מלחמת העולם השנייה פעל גראייק בפולין לשיקום שארית הפלטה היהודית בפולין. היה ממייסדי "ועד הבריחה" בלובלין, שהגה את תוכנית הבריחה של שארית הפלֵטה, ריכוזה והכנתה לעלייה לארץ ישראל. בניגוד לאבא קובנר, מנהיג קבוצת הלוחמים שתמכו בהעלאת חברי התנועות החלוציות לארץ ישראל לאלתר, גראייק (בדומה לצביה לובטקין ויצחק צוקרמן) גרס, שיש להישאר באירופה ולרכז את המאמץ בארגון כל הניצולים לעלייה המונית ארצה במסגרת "תנועת הבריחה". מי שהייתה לרעייתו, אוטה וארגון-גראייק, נטלה חלק בפעולה מיוחדת לאסוף ולרכז אלפי ילדים ולהכינם לעלייה ארצה באמצעות תנועת הבריחה. גראייק עלה לישראל ב-1949 והיה ממקימי קיבוץ לוחמי הגטאות. גם בארץ הוא היה פעיל ציבורית. בין השאר שימש כיו"ר ארגון הפרטיזנים העולמי ויו"ר התאחדות עולי פולין. היה חבר ההנהלה והוועד המנהל של יד ושם. גראייק חיבר שלושה ספרים על המרד והשנים שלאחריו. הקים את המרכז היהודי העולמי ללימוד ולחקר יהדות פולין באוניברסיטת תל אביב. סטפן גראייק נפטר בתל אביב ונטמן בבית העלמין הישן בהרצליה ליד רעייתו, אוטה (1925–2005). בעלה של נכדתו, שי גראייק, סרן רועי נגרי, נהרג בקרב על בארי במתקפת הפתע על ישראל ב-2023. שלושה ימי קרב. תל אביב: מערכות, 1972 המאבק על המשך החיים: יהודי פולין בשנים 1949-1945. תל אביב : עם עובד, 1989 בתום ארבעים שנה. תל אביב: עם עובד, 1984 ריאיון עם סטפן גראייק, המדור לתיעוד בעל-פה, המכון ליהדות זמננו ע"ש אברהם הרמן (מראיין - אהרון קידר) שלום סטפן גראייק (1915-2008), דף שער בספרייה הלאומית אנשיל פפר, מת שלום סטפן גראייק, מאחרוני מורדי גטו ורשה, באתר הארץ, 16 ביוני 2008 סטפן גראייק ז"ל אוטה גראייק מדריכה קבוצת ילדים שלום לפרטיזן אחרון
אסדת קידוח מתגבהת

אסדת קידוח מתגבהת (באנגלית: Jack-up rig או ‏ Jack-up Mobile Drilling Unit; וגם Mobile Offshore Drilling Unit – בר"ת: MODU) הוא מתקן קידוח ימי נייד שחלק ממבנהו נתמך בקרקעית הים בזמן קידוח באר. אסדה מתגבהת (צפה) מועברת לאתר הקידוחים במצב "מקופל", כלומר עם עמודים או פיגומים כלפי מעלה. קיבוע האסדה מתבצע על ידי ייצוב העמודים על קרקעית הים (באמצעות הנמכתם בדומה לפעולת הג'ק), ואז משטח האסדה מתרומם לגובה הנדרש מעל פני הים. מגבהים מודרניים משתמשים במערכת גלגל ופס שיניים (אנ') כך שגלגל שיניים מונע על ידי מנוע חשמלי או הידראולי. אסדות מתגבהות משמשות בדרך כלל לקידוחים במים רדודים יחסית עד ל-400 רגל (כ-120 מטר), אף שדגמים מתקדמים יותר שלהן מגיעים לעומק של 550 רגל (כ-170 מטר). אסדה מתגבהת ראשונה נבנתה בשנת 1954. אסדת קידוח מתגבהת במצב לא "מקופל", קרי מורמת על גבי העמודים. אסדת קידוח מתגבהת "מקופלת" אסדת קידוח מתגבהת "מקופלת" נגררת על ידי גוררת אסדת קידוח מתגבהת "Thor" נגררת על ידי גוררת בקוקסהאבן (אנ'), גרמניה, 2010 מדיה וקבצים בנושא אסדת קידוח מתגבהת בוויקישיתוף "How Do Jackups Work?", Rigzone website "jackup rig", Schlumberger Oilfield Glossary "Jackup platform/jack-up rig", English-Hebrew Energy Dictionary (Gina Cohen) ראו: How Do Jackups Work?, Rigzone website ערך זה הוא קצרמר בנושא נפט וגז. אתם מוזמנים לתרום לוויקיפדיה ולהרחיב אותו.
תמיר נבאתי

תמיר נבאתי (נולד ב-4 במאי 1991) הוא שחמטאי ישראלי בדרגת רב-אמן וחבר נבחרת ישראל בשחמט. אלוף ישראל בשנים 2013 ו-2016. נכון לאפריל 2024, נבאתי מדורג במקום ה-97 בעולם לפי מד כושר. 2007 - זכה באליפות ישראל עד גיל 16, עם תוצאה נדירה של 9 נקודות מתוך 9 אפשריות. 2010 - סיים במקום השני באליפות ישראל, בהשיגו 6.5 נקודות מתוך 9 אפשריות. 2012 - זכה בתחרות הפתוחה של פרדוביצה, בהשיגו 7.5 נקודות מתוך 9 אפשריות. 2013 - זכה באליפות ישראל, שנערכה בעכו, לאחר שצבר 6.5 נקודות מתוך 9 אפשריות. 2015 - השתתף בגביע העולם 2015, שנערך בבאקו שבאזרבייג'ן. 2016 - צבר 8.5 נקודות מתוך 10 משחקים בלוח השלישי של ישראל באולימפיאדת השחמט 2016 . 2016 - זכה בשנית באליפות ישראל, שהתקיימה בטבריה, כשצבר 6 נקודות מ-9 אפשריות. 2018 - סיים במקום התשיעי באליפות אירופה בשחמט 2018 והעפיל לגביע העולם בשחמט 2019. 2019 - זכה בתחרות רילטון בסטוקהולם, שבשוודיה, עם תוצאה של 8 נקודות מ-9 אפשריות. 2023 - מדליית כסף עבור הישגיו בטורניר היוקרתי של מונטנגרו. 2010 - אמן בינלאומי 2011 - רב-אמן. אליפות אירופה בשחמט 2015 אליפות ישראל בשחמט 2016 פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. נבאתי ייצג את ישראל ב-3 אולימפיאדות שחמט. מדיה וקבצים בנושא תמיר נבאתי בוויקישיתוף תמיר נבאתי, באתר צ'סגיימס (באנגלית) תמיר נבאתי, באתר פיד"ה (באנגלית) תמיר נבאתי, באתר האיגוד הישראלי לשחמט Live chess ratings טבלת אליפות ישראל עד גיל 16 ניצחונו של נבאתי בתחרות בפרדוביצה גמר אליפות ישראל 2013 בעכו הוכרזו אלוף ואלופת ישראל בשחמט, באתר ערוץ 7, 14 בדצמבר 2016 יוחנן אפק, תמיר נבאתי ומיכל להב- אלופי ישראל, באתר האגוד הישראלי לשחמט, 14 בדצמבר 2016 נבאתי לגמר גביע העולם, באתר האיגוד הישראלי לשחמט, 29 במרץ 2018 http://www.olimpbase.org/playersw/ucawew2e.html http://www.olimpbase.org/2016/2016isr.html http://chess-results.com/tnr368908.aspx?lan=1&art=20&fed=ISR&flag=30 http://chess-results.com/tnr653631.aspx?lan=1&art=20&fed=ISR&flag=30 ערך זה הוא קצרמר בנושא שחמטאים ובנושא ישראלים. אתם מוזמנים לתרום לוויקיפדיה ולהרחיב אותו.
מקולה

מקולה (בלטינית: Macula - כתם) היא נגע בעור המתבטא בשינוי בגוון העור (בהיר יותר או כהה יותר). המקולה היא מקומית, שטוחה, בעלת צורות מגוונות, תחומה בגבולות מגדרים היטב, בקוטר של פחות מ-1 ס"מ. המקולה אינה משנה את צורת העור (לא בולטת ולא שקועה), ומקורה בשכבת האפידרמיס בעור. ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
וולברג

האם התכוונתם ל... ג'פרי וולברג – שחקן אמריקאי אחיינם של מארק, דוני ורוברט דוני וולברג – שחקן אמריקאי מארק וולברג – שחקן קולנוע ומפיק אמריקאי, אחיו של דוני רוברט וולברג – שחקן אמריקאי, אחיהם של מארק ודוני פבל וולברג – צלם עיתונות ישראלי
דרור

האם התכוונתם ל... חופש דרוריים – משפחת ציפורי שיר (Sparrow) דרור (סוג) – סוג במשפחה (Passer) דרור הבית – אחת הציפורים הנפוצות ביותר בישראל. דרור יקרא – פיוט לשבת, מאת דונש בן לברט דרור (מקלע) – רובה מקלע מתוצרת התעשייה הצבאית דרור 1 – לוויין דרור (תנועה) – תנועת נוער ציונית סוציאליסטית בגולה דרור ישראל – תנועה ציונית סוציאליסטית דרור (שבועון) – שבועון בעריכת איתמר בן-אב"י דרור (יישוב) – יישוב בהקמה בצפון מזרח הנגב, בין מיתר לערד. אישים (חלקם עברתו את שמם מפרידמן): אפרים דרור (טרוכה) – מתרגם עברי של טקסטים מוזיקליים ומבקר מוזיקה ישראלי גרשון דרור (שוולבה) – הצנזור הצבאי הראשי הראשון של מדינת ישראל (1948–1951) דוקי דרור – במאי קולנוע, תסריטאי ויוצר ניסיוני בז'אנר הדוקומנטרי, העוסק בנושאים של הגירה, עקירה, זהות וזרות יהודה דרור ("צ'ובה") - ראש מועצה אזורית רמת הנגב לשעבר יהודה קן דרור – חייל צה"ל שנפל במבצע קדש, בקרב המיתלה, וזכה לאחר מותו בעיטור הגבורה, העיטור הגבוה ביותר שניתן בצה"ל חבצלת דרור (דרילמן) – מלכת היופי של ישראל לשנת 1953 ודוגמנית. יוסף (יוסל'ה) דרור – איש צבא ישראלי שהיה מחלוצי יחידות הקומנדו הימי בתקופת המנדט, ממייסדי שייטת 13 ומפקדה הראשון של שייטת הצוללות בחיל הים הישראלי יוסף אל-דרור – מחזאי, תסריטאי, במאי ומתרגם ישראלי, פעיל בעיקר בתיאטרון שוליים יחזקאל דרור – פרופסור למדע המדינה באוניברסיטה העברית בירושלים ונשיאו הראשון של המכון לתכנון מדיניות העם היהודי; חתן פרס ישראל למדעי המנהל לשנת תשס"ה ליאת דרור – זוג וצמד רקדנית וכוריאוגרפית ישראלית, חלק מהצמד 'ליאת דרור וניר בן גל' מתן דרור – מלחין, מפיק מוזיקלי ותקליטן ישראלי עומר דרור – שחקן ודוגמן ישראלי עידו דרור – תסריטאי ויוצר טלוויזיה ישראלי עמי דרור – יזם ומשקיע היי-טק, איש חינוך, מרצה ופעיל חברתי. ממובילי המחאה נגד הרפורמה המשפטית עמית דרור – קשת ישראלי וספורטאי ספורט נכים דרורי
פרדי אדו

פרדואה קוראנטנג "פרדי" אדו (אנגלית: Fredua Koranteng "Freddy" Adu; נולד ב-2 ביוני 1989 בגאנה) הוא כדורגלן אמריקאי ממוצא גנאי. אדו הוא שחקן כדורגל מפורסם בשל העובדה, שהוא הכדורגלן הצעיר ביותר בהיסטוריה שהחל לשחק בכדורגל מקצועני. אדו נולד בגאנה שבאפריקה וב-1997 עזב עם משפחתו לארצות הברית. בארצות הברית החל אדו לשחק כדורגל ולמד את עקרונות המשחק. בגיל 13 הצטרף אדו לאקדמיית ברדנטון לכדורגל. קבוצות אירופאיות רבות ובהן מנצ'סטר יונייטד התעניינו באדו אבל הוא טען שהוא לא רוצה לשחק בפרמייר ליג עד גיל 17. אדו שיחק במדי נבחרת ארצות הברית בשני טורנירים שונים בשנת 2003: אליפות העולם בכדורגל עד גיל 17 שנערכה בפינלנד ובאליפות העולם לנוער שנערכה באיחוד האמירויות הערביות. ב-18 בנובמבר 2003 סיכם עם קבוצת די.סי. יונייטד וב-16 בינואר 2004, נבחר במקום הראשון בסופר-דראפט על ידה. בכך הפך אדו לכדורגלן המקצועני הכי צעיר בהיסטוריה. ב-3 באפריל 2004 שיחק את משחקו המקצועני הראשון ביונייטד נגד קבוצת סן חוזה ארת'קווייקס כאשר נכנס במחצית השנייה. ב-17 באפריל הוא כבש את שערו המקצועני הראשון בדקה ה-75 נגד קבוצת מטרוסטארס. את עונתו הראשונה בכדורגל המקצועני סיים אדו עם חמישה שערים ושלושה בישולים מתוך שלושים משחקים בהם שיחק. באותה עונה זכה עם היונייטד בגביע ה-MLS. ב-22 בינואר 2006, כשאדו היה בן 16 ו-234 ימים, הוא נכנס כמחליף בדקה ה-81 במשחק התיקו 0:0 מול נבחרת קנדה והפך לשחקן הצעיר ביותר אי פעם שמשחק בנבחרת ארצות הברית. ב-31 ביולי 2007, חתם אדו עבור המועדון הפורטוגזי בנפיקה ליסבון. לאחר עונה אחת בקבוצה, הוא הושאל לקבוצת מונקו. לאחר עונת ההשאלה למונקו, הושאל אדו לקבוצת בלננשש. ב-5 באפריל 2013 חתם בקבוצה הברזילאית באהיה. במרץ 2015 חתם אדו בקופס הפינית. ביולי 2015 חתם אדו בטמפה ביי ראודיס מהליגה השנייה בארצות הברית. גביע ה-MLS עם די.סי. יונייטד (2004) קבוצת הכוכבים של הליגה (2004, 2006) מדיה וקבצים בנושא פרדי אדו בוויקישיתוף פרדי אדו, ברשת החברתית אקס (טוויטר) פרדי אדו, ברשת החברתית אינסטגרם פרדי אדו, באתר Transfermarkt פרדי אדו, באתר Soccerway פרדי אדו, באתר BDFutbol פרדי אדו, באתר WorldFootball.net פרדי אדו, באתר National Football Teams פרדי אדו, באתר FootballDatabase.eu פרדי אדו, באתר ESPN
איירוספסיאל

איירוספסיאל (Aérospatiale, מצרפתית: "אוויר־חלל") הייתה חברה צרפתית לייצור כלי טיס אזרחיים וצבאיים, אשר ייצרה כלי טיס, טילים ולוויינים. זו חברת התעופה והחלל השלישית בגודלה בעולם (אחרי בואינג ולוקהיד מרטין). היא מחזיקה בנתח של 80 אחוזים בקונסורציום איירבוס תעשייה והיא אחראית על תהליך ההרכבה הסופי של מטוסי איירבוס. החברה נודעה בתחילה בשם Société nationale industrielle aérospatiale (SNIAS)‎ ("חברה לאומית לתעשיית אוויר־חלל"), ונוסדה בשנת 1970 ממיזוגן של שלוש החברות הצרפתיות הממשלתיות נורד אוויאסיון ("תעופה צפונית"), סוד אוויאסיון ("תעופה דרומית") ו־SÉREB (אנ'). בשנת 1984 שונה שמה של החברה ל"איירוספסיאל". ב־10 ביולי 2000, מוזגה החברה לתוך תאגיד EADS וחדלה להתקיים. החזקותיה ופעילותה בתחום הלוויינים, נרכשו על ידי חברת אלקטל כדי ליצור את חברת אלקטל חלל, הנודעת היום בשם ת'לס אלניה חלל. בתחילת המאה ה־21 העסיקה החברה כ־100,000 עובדים ביותר מ־90 אתרים. איירוספסיאל גאזל, מסוק קל רב תכליתי – נתפס כשלל סורי במלחמת לבנון הראשונה, בשנת 1982 איירוספסיאל SA 321 סופר פרלון, מסוק תובלה כבד, בשנים 1966 – 1991 ווטור, מטוס קרב הפצצה, בשנים 1958 – 1972 איירוספסיאל אלואט II, מסוק קל – בשנים 1957 – 1983 מדיה וקבצים בנושא איירוספסיאל בוויקישיתוף Stanley I. Weiss, European Aeronautic Defence and Space Company – European consortium, ENCYCLOPAEDIA BRITANNICA ערך זה הוא קצרמר בנושא תעופה. אתם מוזמנים לתרום לוויקיפדיה ולהרחיב אותו.
פארק מיל אנדס

פארק מיל אנדס (באנגלית: Mill Ends Park) הוא פארק זעיר בעיר פורטלנד במדינת אורגון שבארצות הברית. לפארק צורה עגולה, בקוטר 61 ס"מ, ושטחו 0.292 מ"ר. לפי ספר השיאים של גינס, זהו הפארק הקטן בעולם. בשנת 1948 הוכשר המקום לשם הצבת פנס רחוב. משבוששה העירייה להציב את הפנס, החליט דיק פייגן, בעל טור בעיתון אורגון ג'ורנל, שהמקום נשקף מחלון משרדו, לשתול במקום פרחים. הוא קרא למקום על שם הטור שכתב בעיתון - מיל אנדס. כדי להוסיף עניין למקום, המציא פייגן אגדה אודות גילוי המקום, לפיה הבחין בלפרקון חופר במקום בור. הוא תפס אותו וזכה למשאלה. משאלתו הייתה פארק משל עצמו, אך מאחר שלא הגדיר את גודל הפארק, הלפרקון העניק לו את החור. במהלך השנים התייחס פייגן לפארק בטוריו, ותיאר אותה כמושבת הלפרקונים היחידה ממערב לאירלנד. הוא טען כי הוא האדם היחיד שמסוגל לראות את ראש הלפרקונים, פטריק או'טול. גם לאחר מותו של פייגן ב-1969 נמשך טיפוח הפארק. ב-1972 הוא הוכר כפארק הקטן בעולם לפי ספר השיאים של גינס, וב-1976 הוכר רשמית כפארק עירוני. תושבי העיר הוסיפו לו מדי פעם אביזרים יוצאי דופן, כגון בריכת שחייה לפרפרים, גלגל ענק מיניאטורי, ועוד. אגדת הלפרקונים הפכה את הפארק למקום המרכזי בעיר פורטלנד בו נערכות חגיגות יום פטריק הקדוש. בשנת 2011 הקימו אנשי תנועת המחאה "כיבוש וול סטריט" אוהלים זעירים במקום, בדומה למאהלי המחאה האמיתיים שהקימו בפארקים שונים ברחבי ארצות הברית. אתר האינטרנט הרשמי של פארק מיל אנדס (באנגלית) מדיה וקבצים בנושא פארק מיל אנדס בוויקישיתוף טרנס פטי (איי.פי), סכסוך חדש בין בריטניה וארה”ב: איפה הפארק הקטן בעולם, באתר הארץ, 14 באפריל 2013
הדיוויזיה הרביעית (סוריה)

הדיוויזיה המשוריינת הרביעית (בערבית: الفرقة الرابعة) היא דיוויזיית משמר משוריינת של הצבא הסורי הממוקמת בדמשק ותפקידה להגן על מוסדות ואנשי השלטון של סוריה. אחיו הצעיר של הנשיא בשאר, מאהר אל-אסד מפקד על החטיבה המשוריינת ה-42 בדיוויזיה ולמעשה מפקד דה-פקטו על הדיוויזיה כולה, זאת לצד תפקיד פיקודי דומה בדיוויזיית משמר הרפובליקה. הדיוויזיה נחשבת לאחת היחידות היוקרתיות, המקצועיות והמאומנות ביותר בצבא הסורי. היא מורכבת מרוב של כ-80% חיילים וקצינים ממוצא עלווי, מיעוט אתני בסוריה שאליו משתייכת משפחת השלטון והנשיא אסד. בסיס האם של הדיוויזיה נמצא בשטח צבאי צפונית לפרברי דמשק, מספר קילומטרים דרום-מערבית לבסיס של משמר הרפובליקה. הדיוויזיה הוקמה בשנת 1984 עם פירוק פלוגות ההגנה, כוח אשר שימש למשימות שיטור פנימיות והורכב מחיילים מקצועיים ונאמנים. כוחות פלוגות ההגנה פוזרו בין הדיוויזיה הרביעית, משמר הרפובליקה והדיוויזיה המוטסת ה-14, מהלך הפירוק נבע מיציאתו לגלות של מפקד הכוחות, אחיו של הנשיא, רפעת אל-אסד. מי שירש את ניהול הכוחות של הדיוויזיה הרביעית ומשמר הרפובליקה היה מאהר אל-אסד שמפקד דה פקטו על שתי היחידות. הדיוויזיה הוקמה ראשית בשם 'הדיוויזיה המשוריינת ה-569' ורק לאחר מכן קיבלה את המספר 4. משום הנאמנות הרבה והמקצועיות של יחידות הדיוויזיה, מתחילת חוסר השקט בסוריה הם נשלחו לדכא ולהילחם במורדים ובמתפרעים. יחידות הדיוויזיה השתתפו בין היתר בלחימה בדרעא, חומס, בניאס ובדמשק עצמה. מעבר להפעלת היחידות באופן אקטיבי, קצינים רבים ממוצא עלווי נשלחו להצטרף ליחידות אחרות של הצבא כדי לנסות ולשמר את נאמנותם ולמנוע עריקות המוניות. משום השתתפותה של הדיוויזיה בקרבות אלו כנגד מורדים ובמקרים רבים גם כנגד אזרחים לא חמושים, נעשו פשעים רבים של זכויות אדם וכנגד מספר קצינים בדיוויזיה קיימות הגבלות תנועה וסנקציות מידי האיחוד האירופי. אודות הדיוויזיה באתר SouthFront.org. שי לוי, ‏האח של אסד, הסמים והקשר לאיראן: זו דיוויזיה 4 שצה"ל הפציץ בסוריה, באתר ‏מאקו‏, 13 באפריל 2023 מתוך דו"ח של עמותת זכויות אדם, מדצמבר 2011.
המרכז הרפואי גריאטרי שיקומי הרצפלד

המרכז הרפואי גריאטרי שיקומי הרצפלד הוא בית חולים גריאטרי שיקומי של שירותי בריאות כללית השוכן בגדרה. הוא קרוי על שמו של הפעיל הציוני וחבר הכנסת אברהם הרצפלד, אשר יזם את הקמתו. בית החולים נוסד ב-22 ביוני 1969 במטרה לשמש בית החלמה לטיפול בעולים מבוגרים וקשישים חשוכי-מרפא. הרצפלד גייס את המשאבים הדרושים, והמועצה המקומית גדרה הקצתה לשם כך קרקע. מבנה בית החולים תוכנן על ידי האדריכל אברהם יסקי, אשר זכה על כך בפרס רכטר לשנת 1970. מנהלו הראשון של בית החולים היה ד"ר ארנולד רוזין, שעלה מבריטניה לארץ ב-1969 עם משפחתו. בשנת 1983 הוסב בית ההחלמה לבית חולים גריאטרי, ובשנת 1994 הוא אוחד מנהלתית עם מרכז רפואי קפלן שברחובות. בהמשך נבנו בו מכוני פיזיותרפיה וריפוי בעיסוק, והמקום הפך למרכז גריאטרי שיקומי. בית החולים ממוקם על שטח של 66 דונם, עליהם שטח בנוי בהיקף של 18,000 מ"ר. במרכז הרפואי פועלות שש מחלקות ובהן 231 מיטות אשפוז וכן יחידה לאשפוז יום שיקומי המטפלת במגוון פגיעות בכל גיל ובכל שלבי השיקום. לצידן פועלים גם מכוני רנטגן ודיאליזה וחדר כושר טיפולי. בין השנים 2013 ל-2021 זכה בפרס מנכ"ל הכללית לבית חולים מיוחד מצטיין. אתר האינטרנט הרשמי של המרכז הרפואי גריאטרי שיקומי הרצפלד א. פלג, "הזנחתם של זקנים וחולים במחלות ממושכות – חרפה לכולנו" (...) ועדה מיוחדת מקימה את המוסד הרפואי הגדול, הראשון מסוגו, בגדרה, מעריב, 28 בנובמבר 1966 ההסתדרות תקים בית-סיעוד בגדרה בהשקעה של 8 מיליון ל"י, דבר, 11 באפריל 1967 בית-החולים לחולים כרוניים בגדרה יופעל באביב הקרוב, דבר, 20 בספטמבר 1968 יצחק יעקבי, בית-החולים בגדרה – לא בית נכים כי אם בית-חולים למחלות ממושכות, דבר, 22 ביוני 1969 בית-החולים החדש של קופת-חולים בגדרה ייקרא "בית אברהם הרצפלד", דבר, 23 ביוני 1969 בי"ח למחלות ממושכות נחנך אתמול בגדרה, מעריב, 23 ביוני 1969 אהרון פריאל, אין מזניחים לעת זיקנה: בית-החולים המפואר שהוקם בגדרה מאשפז ישישים חולים ומצדיק את התקוות שתלו בו, מעריב, 23 בדצמבר 1969 יצחק קנב, מכתבים למערכת: מארמון הסבל לבית-החולים מושלם, דבר, 6 בפברואר 1973 אלי קינן, למות בכבוד – או לחיות, דבר, 18 בספטמבר 1973 טל נתיב, למות כבני אדם, דבר, 28 בספטמבר 1977 דני צדקוני, מוסד למוכי גורל ולמוכי גיל: עשור לבית-החולים ע"ש הרצפלד בגדרה, דבר, 15 בנובמבר 1979 "פרס רכטר" – למתכנן ביה"ח הרצפלד בגדרה, דבר, 31 בדצמבר 1970 ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
ים העננים

ים העננים (בלטינית: Mare Nubium - "מארה נוביום") הוא ים ירחי הממוקם באזור אגן נוביום שעל פני הצד הקרוב של הירח. הים ממוקם בקצה הדרום מזרחי של אוקיינוס הסערות. ים העננים ממוקם בקואורדינטות סלנוגרפיות 21.3° דרום 16.6° מערב. בדומה ליתר ימות הירח, אין מדובר בים או ימה אלא בעמק המכוסה בזלת. האזור בו ממוקם ים העננים נוצר בעידן ההפרה נקטריאני - העמק נוצר בתקופה האימבריאנית התחתונה והבזלת כיסתה את העמק בעידן ההאימבריאנית העליונה. ממערב לים ממוקם מכתש בוליאלדוס, המאוחר להיווצרות הימה. בדרום הימה ממוקם מכתש פיטאטוס. קוטרו של ים העננים 715 ק"מ. בדומה ליתר ימות הירח, שמו של ים העננים ניתן לו על ידי הסלונוגרף האיטלקי ג'ובני ריקולי משנת 1651. שיטתו אומצה רשמית על ידי ה-IAU בשנת 1935. האסטרונום ויליאם גילברט הגדר את ים העננים כחלק מ"היבשת הדרומית" (Continens Meridionalis) שלו במפה משנת 1600 לערך, והאסטרונום מיכאל פון לאנגרן כינה את הים "ים בורבוניקום" (Mare Borbonicum) על שם בית בורבון במפה משנת 1645. ים העננים צולם לראשונה על ידי הלונר רנסאנס אורביטר בשנת 2009. מדיה וקבצים בנושא ים העננים בוויקישיתוף נתוני ים העננים באתר USGS
בוליאלדוס

האם התכוונתם ל... בוליאלדוס (מכתש) – מכתש פגיעה על פני הירח איסמאל בוליאלדוס – אסטרונום צרפתי
בוליאלדוס (מכתש)

בוליאלדוס (בלטינית: Bullialdus) הוא מכתש פגיעה הממוקם בצד הקרוב של הירח, בקצהו המזרחי של ים העננים. המכתש ממוקם בקואורדינטות סלנוגרפיות 20.7° דרום 22.2° מערב. צפונית - צפונית מזרחית למכתש מצוי מכתש לוביניצקי, ודרומית מערבית לו מצוי מכתש קניג. קוטרו של המכתש 61 ק"מ ועומקו 3.5 ק"מ. במרכז המכתש מספר פסגות שגובהן למעלה מקילומטר. המכתש קרוי על שם האסטרונום הצרפתי איסמאל בוליאלדוס. מדרום למכתש מצויים שני מכתשים גדולים הקרויים בוליאלדוס A ובוליאלדוס B. המכתשים הסובבים את מכתש בוליאלדוס נקראים על שמו, ומסומנים באותיות: מדיה וקבצים בנושא בוליאלדוס בוויקישיתוף נתוני מכתשי בוליאלדוס באתר USGS